નારણપુરામાં આંતરરાષ્ટ્રીય કક્ષાના સ્ટેડિયમની જાહેરાત પણ લોકોને રોમાંચિત કરે છે, પરંતુ તંત્રને આવકનાં ફાંફાં પડ્યાં હોઇ જેમ અત્યાર સુધીના બજેટમાં અનેક લોભામણા પ્રોજેકટ છેવટે પોથીમાંનાં રીંગણાં પુરવા થયા છે તેવી જ રીતે આગામી વર્ષના બજેટના મામલે થશે. આ એક કડવી વાસ્તવિકતા હોઇ તેને આધાર ખુદ સત્તાવાળાઓના ચાલુ વર્ષ ર૦૧૭-૧૮ના રિવાઇઝડ બજેટના ચોંકાવનારા આંકડાએ પૂરો પાડ્યો છે.